title: Návrh ROZHODNUTIE EURÓPSKEHO PARLAMENTU A RADY o podmienkach prístupu k verejne regulovanej službe, ktorú ponúka celosvetový satelitný navigačný systém zriadený v rámci programu Galileo

text:
|

52010PC0550

	[pic] | EURÓPSKA KOMISIA |Brusel, 8.10.2010KOM(2010) 550 v konečnom znení2010/0282 (COD)NávrhROZHODNUTIE EURÓPSKEHO PARLAMENTU A RADYo podmienkach prístupu k verejne regulovanej službe, ktorú ponúka celosvetový satelitný navigačný systém zriadený v rámci programu Galileo(predložený Komisiou)DÔVODOVÁ SPRÁVA1. KONTEXT NÁVRHUV nariadení Európskeho parlamentu a Rady (ES) č. 683/2008 z 9. júla 2008[1] sa určujú podmienky pokračovania dvoch európskych programov satelitnej navigácie (GALILEO a EGNOS). V ustanoveniach prílohy k nariadeniu sú vymedzené konkrétne ciele programu. Stanovuje sa v nich, že systém, ktorý sa zriadi v rámci programu GALILEO, ponúkne päť služieb vrátane „verejne regulovanej služby“ (Public Regulated Service, ďalej len „PRS“) určenej pre používateľov schválených vládou na účely citlivých aplikácií, ktoré si vyžadujú vysokú mieru kontinuity poskytovania služby. Uvádza sa v nich, že PRS používa odolné a šifrované signály.K službe PRS nemá široká verejnosť prístup a je výhradne určená Rade, Komisii, členským štátom, prípadne agentúram Európskej únie, tretím štátom a riadne oprávneným medzinárodným organizáciám. Jej používanie je potrebné kontrolovať z dôvodu bezpečnosti a ochrany, na rozdiel od ostatných nezabezpečených služieb, ktoré ponúknu dva európske systémy GNSS. Je preto nevyhnutné monitorovať používateľov pomocou prostriedkov, ako sú realizácia schvaľujúceho postupu, používanie šifrovacích kľúčov, akreditácia prijímačov atď. Navyše ide o službu, v rámci ktorej môžu byť jednotlivé aplikácie politicky a strategicky veľmi citlivé. Charakteristiky PRS si v právnych predpisoch vyžadujú presnú definíciu podmienok prístupu k PRS.Okrem toho ešte predtým, ako bolo prijaté nariadenie (ES) č. 683/2008, požiadala Rada pre dopravu vo svojich záveroch zo zasadnutia z 12. októbra 2006 Komisiu o aktívne pokračovanie prác na vývoji politiky prístupu k PRS, a to najmä s cieľom definovať podmienky, podľa ktorých členské štáty budú organizovať a riadiť svoje skupiny používateľov, na základe ukončených prípravných prác a s cieľom včasne prezentovať svoje návrhy, aby ich Rada mohla zvážiť a schváliť. Rada pre dopravu v tých istých záveroch pripomenula, že používanie PRS členskými štátmi bude voliteľné a prevádzkové náklady tejto služby budú znášať používatelia na nekomerčnom základe.Vzhľadom na konečné termíny realizácie rôznych mechanizmov kontroly a keď bude známy časový harmonogram na poskytovanie prvotných služieb, je nielen vhodné ale aj naliehavé určiť prostredníctvom právnych predpisov podmienky prístupu k PRS.2. KONZULTÁCIE SO ZÚČASTNENÝMI STRANAMI A HODNOTENIE VPLYVUHoci návrh textu formálne nebol predmetom hodnotenia vplyvu, i tak je výsledkom dôkladnej prípravnej práce, do ktorej boli zahrnuté rôzne subjekty zainteresované v PRS, najmä členské štáty, ktoré budú hlavnými odberateľmi tejto služby.A. DEFINOVANIE PROBLÉMUS cieľom vyhnúť sa nejasnostiam je najprv vhodné vykonať sémantické rozlíšenie medzi odberateľmi PRS, ktorými sú členské štáty, Rada a Komisia, prípadne agentúry Európskej únie, tretie krajiny a medzinárodné organizácie na jednej strane a používateľmi PRS, ktorými sú fyzické alebo právnické osoby riadne oprávnené odberateľmi PRS, ktorí majú v držbe alebo používajú prijímač PRS na strane druhej.Strany, ktoré spĺňajú podmienky prístupu k PRS, sú tieto:- Komisia, ktorá riadi všetky aspekty týkajúce sa bezpečnosti systémov podľa ustanovení článku 13 nariadenia (ES) č. 683/2008,- Rada, ktorá je zodpovedná najmä za realizáciu jednotnej akcie 2004/552/SZBP[2],- členské štáty, ktoré budú hlavnými odberateľmi PRS a ktorým je rozhodnutie, ktoré je predmetom tohto návrhu, určené,- agentúra pre európsky GNSS zriadená nariadením (ES) č. xxx/2010, ktorá podľa článku 16 nariadenia (ES) č. 683/2008 a v súlade s usmerneniami, ktoré sformulovala Komisia, zabezpečuje bezpečnostnú akreditáciu európskych navigačných satelitných systémov, a zároveň prevádzkuje bezpečnostné stredisko Galileo. Konkrétne je toto bezpečnostné stredisko jediným partnerom Rady, pokiaľ ide o implementáciu pokynov v zmysle jednotnej akcie 2004/552/SZBP v súvislosti so všetkými odberateľmi a používateľmi PRS,- podniky, ktoré navrhujú alebo vyrábajú prijímače PRS a ktoré musia byť v súlade s normami akreditácie ustanovenými úradmi bezpečnostnej akreditácie, ktorú sú zriadené v rámci agentúry pre európsky GNSS.Bezpečnostné požiadavky súvisiace s používaním PRS sa priamo týkajú bezpečnosti Únie a jej členských štátov. Tvoria súčasť strategickej výzvy a zároveň sa týkajú zahraničnej politiky Únie. Vyžadujú vykonávanie rámca kontroly používateľov, čo predstavuje základný cieľ tohto návrhu.Tento rámec zahŕňa technické opatrenia, ako napríklad oprávnenie prostredníctvom šifrovacích kľúčov, a taktiež inštitucionálne opatrenia, akými sú postupy bezpečnostnej akreditácie alebo postupy v prípade krízy podľa jednotnej akcie 2004/552/SZBP. Je v ňom potrebné zohľadniť skutočnosť, že mnohí používatelia PRS môžu mať v závislosti od požadovaného využitia rôzne potreby alebo podliehajú rôznym požiadavkám, pokiaľ ide o ich spoľahlivosť.Je dôležité, aby sa rámec kontroly vykonával pred začiatkom prvotnej prevádzkovej fázy, ktorá je naplánovaná na rok 2014. Má existovať počas celej tejto fázy, teda počas niekoľkých desaťročí a jeho cieľom je najmä:- predvídať krízovú situáciu; to si vyžaduje trvalé a inštitucionalizované vzťahy medzi rôznymi verejnými a súkromnými subjektmi vrátane vhodného rozhodovacieho postupu;- presne stanoviť podmienky používania prijímačov PRS, najmä prostredníctvom účinného riadenia používateľov;- podrobne monitorovať činnosti podnikov zodpovedných za výrobu prijímačov PRS, najmä prostredníctvom zavedenia záväzných pravidiel výroby.Na dosiahnutie týchto cieľov je najmä vhodné presne určiť a formalizovať príslušnú zodpovednosť Rady, Komisie, členských štátov a všetkých ostatných verejných a súkromných zúčastnených strán. Je takisto potrebné určiť podmienky prípadného používania PRS medzinárodnými organizáciami alebo tretími štátmi a podmienky pre vývoz zariadenia PRS. Zdá sa, že riadenie rôznych skupín používateľov je takisto zásadným prvkom rámca, ktorý sa má zaviesť, najmä s cieľom čo najviac obmedziť negatívne účinky možného zlyhania jednej z týchto skupín. A napokon je veľmi dôležité stanoviť normy akreditácie a výroby, ktorými sa budú riadiť výrobcovia prijímačov PRS a zabezpečiť ich kontrolu zo strany Európskej únie. Výrobcovia musia byť nielen schopní vyrábať prijímače s vysokou úrovňou bezpečnosti, ale aj navrhnúť mechanizmy zabraňujúce ich kopírovaniu v prípade krádeže alebo straty.B. ZVOLENÝ PRÍSTUP A ALTERNATÍVNE RIEŠENIARôzne otázky týkajúce sa podmienok prístupu k PRS boli predmetom podrobných diskusií v rámci bezpečnostného výboru („GSB“), ktorý bol zriadený článkom 7 nariadenia Rady (ES) č. 876/2002[3] a zrušený článkom 23 nariadenia (ES) č. 683/2008. GSB bol vytvorený na riešenie otázok bezpečnosti týkajúcich sa systému GALILEO a skladal sa z jedného predstaviteľa z každého členského štátu Európskej únie a jedného predstaviteľa Komisie. V skutočnosti teda združoval niekoľkých expertov v rámci Európskej únie, ktorí mali potrebné znalosti na zaistenie bezpečnosti a ochrany takých komplexných systémov, ako je systém GALILEO. Nahradila ho skupina expertov Komisie[4].V rámci GSB sa v rokoch 2006 a 2007 uskutočnili štyri „semináre PRS“, pričom každého z nich sa zúčastnila šesťdesiatka expertov z členských štátov. Podrobné diskusie boli zamerané na celok problémov bezpečnosti súvisiacich s používaním PRS, najmä na technické otázky a charakteristiky, inštitucionálne mechanizmy, ktoré sa majú zaviesť, časový harmonogram tohto zavedenia, rozsah používania PRS atď.V rámci tejto série seminárov sa dospelo ku konsenzu medzi účastníkmi, pokiaľ ide o potrebu urýchlene zaviesť vhodný regulačný rámec, všeobecné zásady podmienok prístupu k PRS, bezpečnostné normy, ktoré sa majú zabezpečiť v rámci technického plánu a rôzne etapy ich zavedenia. Návrh textu zohľadní výsledky týchto činností. Výsledky sa pretvoria do právnej podoby a prispôsobia sa novej schéme riadenia európskych programov satelitnej navigácie stanovenej nariadením (ES) č. 683/2008.Hlavné prvky návrhu sú uvedené ďalej v texte v bode 3. Sú založené na spoločnom presvedčení všetkých členských štátov, že pokiaľ ide o podmienky prístupu k PRS, musia sa dodržiavať minimálne bezpečnostné normy a spoločné schvaľovacie postupy vo všetkých členských štátoch s cieľom zaistiť vysoký stupeň bezpečnosti. Je potrebné poznamenať, že text sa nevenuje otázke povahy používania PRS, ktorá je ponechaná na samostatnom rozhodnutí každého členského štátu, ale určujú sa v ňom spoločné kritériá umožňujúce odberateľom PRS zvoliť si bezpečným spôsobom svojich používateľov.V rámci zvoleného riešenia sa technické funkcie priamo spojené s infraštruktúrou centralizujú na európskej úrovni prostredníctvom činností bezpečnostného strediska využívaného agentúrou pre európsky GNSS, zatiaľ čo na vnútroštátnej úrovni sú funkcie kontroly odberateľov a používateľov decentralizované s cieľom zohľadniť miestne obmedzenia. Stanovené právne mechanizmy zabezpečujú súdržnosť medzi dvoma úrovňami funkcií a harmonizáciou prijímania rozhodnutí, najmä prostredníctvom minimálnych spoločných noriem, ktoré musia všetky strany dodržiavať.Je potrebné zdôrazniť, že v priebehu prípravných prác vykonaných GSB a v rámci „seminárov PRS“ sa náležite zohľadnili všetky možné riešenia. Nakoniec sa zvolilo riešenie, ktoré najlepšie spĺňalo záujmy Európskej únie a členských štátov, a zároveň požiadavky v oblasti ochrany a bezpečnosti. Viacero alternatívnych riešení sa zamietlo. Napríklad:- žiadne opatrenia. Okrem toho, že toto riešenie nezodpovedá záverom Rady prijatým 12. októbra 2006, v praxi by to znamenalo úplne prestať používať PRS, čo by takisto bolo v rozpore s ustanoveniami prílohy k nariadeniu (ES) č. 683/2008. Ani Komisia, ktorá zodpovedá za bezpečnosť systému, ani Rada, ktorá zodpovedá za realizáciu jednotnej akcie 2004/552/SZBP, a predovšetkým ani členské štáty nemôžu vážne uvažovať o využívaní PRS bez toho, aby bol vopred určený rámec, ktorý by zaručoval vysoký stupeň bezpečnosti jeho používania,- neexistujúca kontrola používateľov PRS zo strany členských štátov. Toto riešenie takisto nebolo v súlade s vysokou úrovňou bezpečnosti, ktorá sa pre PRS požaduje. Neuvažuje sa o ňom vzhľadom na citlivosť oblasti, ktorá má dosah na bezpečnostnú politiku členských štátov a Európskej únie,- plne centralizované riadenie, na úrovni Európskej únie, všetkých noriem a postupov schvaľovania, akreditácie a kontroly týkajúcich sa podmienok prístupu k PRS, a najmä pokiaľ ide o výrobu a distribúciu prístupových kľúčov. Toto riešenie sa ukázalo ako negatívne pre vývoj trhov súvisiacich s používaním PRS a v rozpore so zásadou subsidiarity. Únia v súčasnosti nemá potrebné technické schopnosti na to, aby sama zabezpečovala takéto centralizované riadenie, hoci časom by mohla získať know-how v oblasti akreditácie, vďaka činnostiam agentúry pre európsky GNSS. Tieto schopnosti, najmä pokiaľ ide o šifrovacie súčasti, sú v súčasnosti sústredené v malom počte členských štátov. Únia tiež nemá k dispozícii nástroje, ktoré by umožňovali centralizované riadenie a kontrolu výroby prijímačov PRS, čo čiastočne predstavuje priemyselnú činnosť, ktorú môžu vykonávať iba členské štáty, pokiaľ ide o bezpečnostné hľadiská,- naopak plne decentralizované riadenie rovnakých prvkov na úrovni členských štátov. Aj toto riešenie sa zamietlo, keďže neumožňuje jednoducho určiť minimálne spoločné normy pre všetky členské štáty a navyše zabezpečiť dodržiavanie týchto noriem s rovnakým stupňom náročnosti vo všetkých členských štátoch. V dôsledku toho je potrebné, aby orgány Únie určili spoločné normy a vykonávali dohľad nad ich dodržiavaním.Zvoleným riešením sa definitívne zriaďuje systém, ktorý najlepšie spája centralizované riadenie určitých prvkov na úrovni Únie, ak je takáto centralizácia možná a zároveň požadovaná, s decentralizovaným riadením iných prvkov v prípade, keď sa členské štáty javia ako najlepšie subjekty na ich vykonávanie, hoci infraštruktúra patrí Únii.C. DOSAH NA ČLENSKÉ ŠTÁTY A OSTATNÉ ZÚČASTNENÉ STRANYRozhodnutie, ktoré je predmetom tohto návrhu, môže mať dosah na členské štáty, orgány Európskej únie, medzinárodné organizácie, tretie krajiny a priemyselné podniky.Pokiaľ ide o členské štáty, ktoré sú v zásade prvé dotknuté a zainteresované do používania PRS, je vhodné zdôrazniť, že rozhodnutie bude mať dosah iba na tie členské štáty, ktoré si želajú používať PRS a nebude mať žiadny dosah, ani finančný, na tie štáty, ktoré si PRS používať neželajú. Členský štát, ktorý si želá používať PRS, musí predovšetkým určiť „príslušný orgán PRS“, správcu jeho používateľov, poprípade zaistiť výrobu prijímačov PRS a prípadne zabezpečiť dohľad nad dodržiavaním spoločných noriem pre výrobu prijímačov PRS na svojom území. Je potrebné poznamenať, že už existujúci subjekt v členskom štáte môže predstavovať „príslušný orgán PRS“.Aby mohla Komisia posúdiť potreby členských štátov v oblasti používania PRS, zaslala im v roku 2008 dotazník. Odpovede na tento dotazník, ktoré pre členské štáty nie sú v žiadnom prípade záväzné, sú zhrnuté v tabuľkách uvedených ďalej v texte. Neuvedené členské štáty na dotazník neodpovedali:[pic][pic]Je potrebné zdôrazniť skutočnosť, že hoci sú rôzni potenciálni odberatelia PRS ponechaní na uvážení členského štátu, budú ich požiadavky v tejto oblasti splnené iba vtedy, ak spĺňajú stanovené minimálne bezpečnostné normy. Potreby členských štátov, ktoré tieto normy nedodržiavajú alebo čiastočne dodržiavajú, nie sú pokryté systémom PRS, ale otvorenou službou, ktorá ponúka rovnakú výkonnosť, pokiaľ ide o presnosť.Pre orgány Európskej únie sa v texte stanovia rovnaké obmedzenia používania ako pre členské štáty. Ak všeobecné zásady dohodnuté s členskými štátmi v rámci diskusií, ktoré predchádzali vypracovaniu návrhu, povoľujú úplné „európske“ používanie PRS, taktiež majú vplyv na rovnaké podmienky prístupu pre všetkých odberateľov. Príslušné orgány Únie, teda Rada, Komisia a prípadne agentúry Únie rozhodnú, či si želajú používať PRS a na aké účely. Rada a Agentúra pre európsky GNSS sa navyše vyzývajú, aby prijali osobitnú úlohu v rámci jednotnej akcie 2004/552/SZBP.Pokiaľ ide o medzinárodné organizácie a tretie krajiny, obmedzenia používania PRS vyplývajú z medzinárodných dohôd, ktoré musia vopred uzatvoriť s Európskou úniou, ak si želajú mať prístup k tejto službe. Majú minimálne rovnaké obmedzenia ako tie, ktoré platia pre členské štáty.Pokiaľ ide o priemyselné podniky, je dôležité uviesť, že obmedzeniam súvisiacim s dodržiavaním záväzných noriem podliehajú iba tie podniky, ktoré sa dobrovoľne rozhodli reagovať na výberové konanie týkajúce sa návrhu alebo výroby prijímačov PRS. Navyše, keďže PRS je nová služba bez ekvivalentu z minulosti, hospodársky dosah jej zriadenia môže byť iba pozitívny, i napriek obmedzeniam spojeným s bezpečnosťou.S podnikmi sa pri mnohých príležitostiach konzultovali podmienky používania PRS, najmä v súvislosti so štúdiou PACIFIC začlenenou do šiesteho rámcového programu pre výskum a vývoj. Z toho vyplýva, že podniky:- uznávajú osobitné bezpečnostné potreby PRS,- podporujú široké použitie PRS v oblastiach, ktoré sa dotýkajú bezpečnosti, najmä v oblasti obrany a policajných činnostiach,- v oblasti obrany zdôrazňujú potrebu interoperability s vojenským signálom GPS,- v oblasti policajných činností vyzdvihujú kombináciu používania prijímačov PRS s inými zabezpečenými telekomunikačnými prostriedkami,- považujú za potrebné môcť vyvážať prijímače PRS do tretích krajín, ktoré majú oprávnenie stať sa odberateľmi PRS.Návrh textu neobsahuje prvky, ktoré sú v rozpore s prianiami podnikov, hoci sa v ňom stanovuje presne vymedzený rámec, ktorý zaručuje vysoký stupeň bezpečnosti, pokiaľ ide o podmienky výroby a používania prijímačov PRS stranami zo súkromného sektora.D. EXISTENCIA SKUTOČNÉHO KONSENZUPodľa uvedeného je návrh textu výsledkom dôkladných prípravných činností uskutočnených v rokoch 2006 a 2007, do ktorých boli zapojené rôzne strany zaujímajúce sa o PRS, najmä členské štáty, ktoré budú hlavnými odberateľmi PRS.Od roku 2007 prebiehali v rôznych orgánoch zodpovedných za bezpečnosť programov a systémov početné diskusie, ktorými sa iba potvrdil konsenzus dosiahnutý vzhľadom na rôzne zvolené riešenia v tomto návrhu. Tieto orgány, zložené zo zástupcov členských štátov, predstavujú predovšetkým skupinu odborníkov v oblasti bezpečnosti systémov európskeho GNSS a pracovnú podskupinu osobitne určenú pre PRS, ktorú vytvorila táto skupina odborníkov.Je potrebné pripomenúť, že vzhľadom na svoju citlivosť sa otázky spojené s používaním PRS týkajú okrem bezpečnosti systémov aj bezpečnosti samotných členských štátov. Nie je teda politicky ani prakticky možné, aby zvolené riešenia neboli predmetom konsenzu medzi členskými štátmi. Využívanie jednotnej akcie 2004/552/SZBP, ktorá vychádza z pravidla jednomyseľnosti, je okrem toho výslovne stanovené v článku 11 návrhu, vo všetkých prípadoch, keď by mohla byť ohrozená bezpečnosť Európskej únie a jej členských štátov.3. PRÁVNE PRVKY NÁVRHUNávrh Komisie je právne založený na článku 172 Zmluvy o fungovaní Európskej únie, bývalom článku 156 Zmluvy o založení Európskeho spoločenstva. Navyše má formu návrhu rozhodnutia Európskeho parlamentu a Rady, keďže adresátmi sú samotné členské štáty.Obsahuje tieto hlavné opatrenia:- všeobecné zásady podmienok prístupu k PRS, najmä skutočnosť, že Rada, Komisia a členské štáty majú neobmedzený a nepretržitý prístup k PRS vo všetkých častiach sveta a že prístup agentúr Európskej únie, tretích krajín a medzinárodných organizácií k PRS si vyžaduje uzavretie dohody,- povinnosť odberateľov PRS určiť „príslušný orgán PRS“ na riadenie a kontrolu výroby, držby a používania prijímačov PRS a stanoviť minimálne spoločné normy, ktoré musia príslušné orgány PRS dodržiavať,- vymedzenie podmienok výroby a zabezpečenia prijímačov PRS,- ustanovenia o kontrole vývozu, kontrolných staníc rozmiestnených vo svete a uplatňovanie jednotných akcií v rámci „druhého piliera“.A napokon, hoci text môže mať dosah na spoločnú zahraničnú a bezpečnostnú politiku, musí sa prijať v rámci postupov stanovených Zmluvou o fungovaní Európskej únie na základe judikatúry Súdneho dvora vyplývajúcej z rozsudku z 20. mája 2008 vo veci C-91/05 (Komisia Európskych spoločenstiev proti Rade Európskej únie) zvanej „ľahké zbrane“.4. VPLYV NA ROZPOČETNávrh Komisie nemá žiadny priamy vplyv na rozpočet Európskej únie; najmä nezaväzuje Úniu k novej politike a rôzne kontrolné útvary Únie, na ktoré sa odvoláva, sa už zriadili inými právnymi textami.5. DOPLŇUJÚCE INFORMÁCIENiektoré aplikácie služby PRS môžu mať na politickej a strategickej úrovni veľmi citlivý charakter. Návrh Komisie však nemá upravovať samotné potenciálne aplikácie PRS, ale podmienky prístupu k tejto službe. Návrh má skôr technický ako politický charakter.2010/0282 (COD)NávrhROZHODNUTIE EURÓPSKEHO PARLAMENTU A RADYo podmienkach prístupu k verejne regulovanej službe, ktorú ponúka celosvetový satelitný navigačný systém zriadený v rámci programu GalileoEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 172,so zreteľom na návrh Európskej komisie,po predložení návrhu právneho predpisu parlamentom jednotlivých štátov,so zreteľom na stanovisko Európskeho hospodárskeho a sociálneho výboru[5],so zreteľom na stanovisko Výboru regiónov[6],konajúc v súlade s riadnym legislatívnym postupom,keďže:1.  V prílohe k nariadeniu Európskeho parlamentu a Rady (ES) č. 683/2008 z 9. júla 2008 o pokračovaní v implementácii európskych programov satelitnej navigácie (EGNOS a Galileo)[7] sa stanovuje, že konkrétne ciele programu Galileo majú zabezpečiť, aby sa signály vysielané systémom mohli využívať najmä na ponuku verejne regulovanej služby (ďalej len „PRS“) určenej pre používateľov schválených vládou na účely citlivých aplikácií, ktoré si vyžadujú vysokú mieru nepretržitosti poskytovania služby.2.  V záveroch zo zasadnutia z 12. októbra 2006 vyzvala Rada pre dopravu Komisiu o aktívne pokračovanie prác na vývoji politiky prístupu k PRS, a to najmä s cieľom definovať podmienky, podľa ktorých členské štáty budú organizovať a riadiť svoje skupiny používateľov, na základe prípravných prác a s cieľom včasne prezentovať svoje návrhy, aby ich Rada mohla zvážiť a schváliť. Rada pre dopravu v tých istých záveroch pripomenula, že používanie PRS členskými štátmi bude voliteľné a prevádzkové náklady tejto služby budú znášať používatelia na nekomerčnom základe.3.  Rada opakovane zdôraznila, že systém zriadený v rámci programu Galileo je civilný systém pod civilnou kontrolou, teda sa realizuje podľa civilných noriem na základe civilných požiadaviek a pod kontrolou inštitúcií Únie.4.  Medzi rôznymi službami, ktoré ponúkajú európske satelitné navigačné systémy je služba PRS najzabezpečenejšou a zároveň najcitlivejšou. Výhodou pre jeho odberateľov je skutočnosť, že musí byť zabezpečená kontinuita služby aj v najvážnejších krízových situáciách. Dôsledky porušenia bezpečnostných pravidiel počas využívania tejto služby nie sú obmedzené na príslušného používateľa, ale môžu sa dotknúť aj iných používateľov. Používanie a riadenie PRS predstavujú zároveň výzvu pre spoločnú zodpovednosť členských štátov, pokiaľ ide o bezpečnosť Európskej únie a bezpečnosť samotných členských štátov. V tejto súvislosti sa musí prístup k PRS prísne obmedziť na určité kategórie používateľov, ktorí budú podliehať neustálym kontrolám.5.  Je preto vhodné určiť podmienky prístupu k PRS a pravidlá jeho riadenia, a to najmä stanovením všeobecných zásad týkajúcich sa tohto prístupu, funkcií rôznych subjektov riadenia a kontroly, podmienok súvisiacich s výrobou a bezpečnosťou prijímačov, režimov kontroly vývozu.6.  Vzhľadom na všeobecné zásady prístupu k PRS, samotný účel tejto služby, ako aj jej charakteristiky stanovujú, že jej používanie je prísne vyhradené pre Radu, Komisiu, členské štáty, agentúry Únie a riadne oprávnené medzinárodné organizácie. Rada, Komisia a členské štáty môžu mať prístup voľný, neobmedzený a nepretržitý vo všetkých častiach sveta. Navyše sa musí každý členský štát samostatne rozhodnúť, kto bude oprávneným používateľom PRS a aké budú vyplývajúce použitia vrátane použití súvisiacich s bezpečnosťou v súlade s minimálnymi bezpečnostnými normami.7.  S cieľom podporiť používanie európskej technológie pre vládne zabezpečené aplikácie v oblasti satelitnej navigácie vo svetovom meradle, je vhodné stanoviť podmienky, podľa ktorých by mohli určité tretie krajiny a medzinárodné organizácie používať PRS, pričom dodržiavanie požiadaviek bezpečnosti by bolo v každom prípade prvoradé.8.  Vo všeobecnosti vykonajú Únia a členské štáty opatrenia na zaistenie bezpečnosti a ochrany systému zriadeného v rámci programu Galileo a technológií a zariadenia PRS s cieľom vyhnúť sa tomu, aby signály vysielané pre PRS používali neoprávnené fyzické alebo právnické osoby a aby sa zabránilo nepriateľskému používaniu PRS.9.  V tejto súvislosti je dôležité, aby členské štáty stanovili pravidlá o sankciách za porušenie ustanovení tohto rozhodnutia a zabezpečili ich uplatňovanie. Ustanovené sankcie musia byť účinné, primerané a odrádzajúce.10.  Pokiaľ ide o orgány riadenia a kontroly, zdá sa byť najlepším riešením, aby každý odberateľ určil jeden „príslušný orgán PRS“, ktorý by riadil a kontroloval používateľov, s cieľom zabezpečiť efektívne riadenie používania PRS, pričom sa zjednodušia vzťahy medzi rôznymi stranami, ktoré sú zodpovedné za bezpečnosť a zaručí sa stála kontrola používateľov (najmä národných používateľov) v súlade s minimálnymi spoločnými normami. Je potrebné poznamenať, že príslušný orgán PRS nemusí byť spojený s určitým členským štátom a že niekoľko rôznych odberateľov môže určiť ten istý príslušný orgán PRS.11.  Navyše jednou z úloh bezpečnostného strediska uvedeného v článku 16 písm. a) bode ii) nariadenia (ES) č. 683/2008 by malo byť zabezpečenie technického rozhrania medzi rôznymi zúčastnenými stranami zodpovednými za bezpečnosť PRS.12.  Rada sa takisto vyzýva, aby prijala úlohu v riadení PRS, a to prostredníctvom uplatňovania jednotnej akcie 2004/552/SZBP Rady z 12. júla 2004 o aspektoch fungovania Európskeho satelitného rádionavigačného systému, ktorý má vplyv na bezpečnosť Európskej únie[8] na jednej strane, a schválením medzinárodných dohôd, ktoré oprávňujú tretiu krajinu alebo medzinárodnú organizáciu na používanie PRS na druhej strane.13.  Pokiaľ ide o výrobu a bezpečnosť prijímačov, je v rámci bezpečnostných požiadaviek nevyhnutné zveriť túto úlohu iba členskému štátu, ktorý má prístup k PRS alebo spoločnostiam usadeným na území členského štátu s prístupom k PRS. Spoločnosť, ktorá vyrába prijímače, musí byť vopred riadne oprávnená agentúrou pre európsky GNSS stanovenou nariadením (ES) č. xxx/2010[9] a spĺňať pravidlá ustanovené akreditačným orgánom zriadeným v rámci tejto agentúry. Príslušný orgán PRS je zodpovedný za nepretržitú kontrolu súladu s akreditačnými normami vydanými akreditačným orgánom a zároveň s osobitnými technickými požiadavkami stanovenými v minimálnych spoločných normách.14.  Pokiaľ ide o kontrolu vývozu, je dôležité obmedziť vývoz vybavenia alebo technológií týkajúcich sa používania PRS mimo Európskej únie len na tie tretie krajiny, ktoré sú riadne oprávnené na prístup k PRS, pričom sa uplatňuje medzinárodná dohoda uzavretá Úniou.15.  Je vhodné oprávniť Komisiu, aby prijala delegované akty v súlade s článkom 290 Zmluvy o fungovaní Európskej únie na jednej strane, s cieľom určiť pravidlá týkajúce sa ochrany utajovaných informácií, pokiaľ ide o PRS a na druhej strane, aby mohla zmeniť minimálne spoločné normy.16.  Keďže cieľ tohto rozhodnutia, ktorým je určiť podmienky, podľa ktorých môžu mať členské štáty, Rada, Komisia, agentúry Únie a medzinárodné organizácie prístup k PRS nie je možné dostatočne realizovať na úrovni členských štátov, z dôvodu rozsahu akcie je vhodné ho realizovať na úrovni Únie, ktorá môže uskutočniť opatrenia v súlade so zásadou subsidiarity stanovenou v článku 5 Zmluvy o Európskej únii. V súlade so zásadou proporcionality podľa uvedeného článku nepresahuje toto rozhodnutie rámec nevyhnutný na dosiahnutie tohto cieľa,PRIJALI TOTO ROZHODNUTIE:Článok 1Predmet úpravyTýmto rozhodnutím sa určujú podmienky, podľa ktorých môžu mať členské štáty, Rada, Komisia, agentúry Únie a medzinárodné organizácie prístup k verejne regulovanej službe (ďalej len „PRS“), ktorú ponúka globálny navigačný satelitný systém (GNSS) zriadený v rámci programu Galileo.Článok 2Všeobecné zásady týkajúce sa prístupu k PRS17.  Odberatelia PRS sú Rada, Komisia a členské štáty, ako aj agentúry Únie, tretie krajiny a riadne oprávnené medzinárodné organizácie.18.  Rada, Komisia a členské štáty majú prístup k PRS neobmedzene a nepretržite vo všetkých častiach sveta.19.  Je na rozhodnutí Rady, Komisie a každého členského štátu, či bude členský štát využívať PRS.20.  Používatelia PRS sú fyzické alebo právnické osoby riadne oprávnené odberateľmi PRS, aby mali v držbe alebo používali prijímač PRS.21.  Rada a Komisia rozhodnú o kategóriách svojich zástupcov, ktorí sú oprávnení mať v držbe alebo používajú prijímač PRS v súlade s minimálnymi spoločnými normami uvedenými v článku 6 ods. 6. Členský štát, ktorý má prístup k PRS, sa samostatne rozhodne o kategóriách fyzických osôb, ktoré majú sídlo na jeho území a právnických osôb usadených na jeho území, ktoré sú oprávnené mať v držbe a používať prijímač PRS, ako aj o vyplývajúcom používaní v súlade s minimálnymi normami uvedenými v článku 6 ods. 6. Používanie môže zahŕňať použitie týkajúce sa bezpečnosti.22.  Agentúra Únie môže mať prístup k PRS iba v takom kontexte a za takých podmienok, aké sú uvedené v administratívnej dohode podpísanej medzi Komisiou a agentúrou.23.  Tretie krajiny a medzinárodné organizácie môžu mať prístup k PRS iba ak:24.  existuje dohoda o bezpečnosti medzi Európskou úniou na jednej strane a treťou krajinou alebo medzinárodnou organizáciou na strane druhej,25.  a existuje dohoda medzi Európskou úniou na jednej strane a treťou krajinou alebo touto medzinárodnou organizáciou na strane druhej uzatvorená podľa postupu uvedeného v článku 218 Zmluvy o fungovaní Európskej únie, ktorou sa stanovujú podmienky a podrobnosti používania PRS tretími krajinami alebo medzinárodnými organizáciami.Článok 3Povolenie k prístupu súvisiace s fungovaním systémuBez toho, aby bol dotknutý článok 2 a s cieľom zabezpečiť plynulé fungovanie systému, majú oprávnenie na prístup k technológii PRS a oprávnenie mať v držbe alebo používať prijímače PRS rešpektujúc osobitné bezpečnostné pravidlá určené Komisiou a v prísnom súlade s pokynmi Komisie:-  Komisia, keďže zohráva úlohu správkyne programu Galileo,-  prevádzkovatelia systému zriadeného v rámci programu Galileo, striktne na účely súladu s ich špecifikáciou,-  agentúra pre európsky GNSS s cieľom umožniť jej vykonávať zverené úlohy,-  Európska vesmírna agentúra, striktne na účely výskumu, rozvoja a vývoja infraštruktúry.Článok 4Ochrana utajovaných informácií26.  Členské štáty zaručia ochranu utajovaných informácií týkajúcich sa PRS.27.  Komisia stanoví prostredníctvom delegovaných aktov v súlade s článkami 12, 13 a 14 pravidlá týkajúce sa ochrany utajovaných informácií súvisiacich s PRS, konkrétne tie informácie, ktoré sa týkajú potreby fyzických alebo právnických osôb získať prístup k utajovaným informáciám s cieľom umožniť im vykonávať ich príslušné funkcie alebo úlohy. Každý členský štát oznámi Komisii konkrétne ustanovenia, ktoré prijal na vykonávanie tohto odseku.28.  Ak sa ukáže, že údaje týkajúce sa PRS boli odhalené tretím stranám, ktoré nemajú oprávnenie na ich získanie, Komisia začne vyšetrovanie, informuje Radu a Parlament o výsledkoch takéhoto vyšetrovania a prijme príslušné opatrenia na nápravu dôsledkov tohto neoprávneného odhalenia.Článok 5SankcieČlenské štáty určia sankcie, ktoré sa uplatňujú pri porušení vnútroštátnych ustanovení prijatých v súlade s týmto rozhodnutím. Sankcie musia byť účinné, primerané a odrádzajúce.Článok 6Príslušný orgán PRS29.  Všetci odberatelia PRS, ktorí systém využívajú, určia príslušný orgán PRS. Viacerí odberatelia PRS môžu určiť spoločný príslušný orgán PRS.30.  Úlohou príslušného orgánu PRS určeného členským štátom je riadiť a kontrolovať výrobu, držbu a používanie prijímačov PRS fyzickými osobami, ktoré majú sídlo na území tohto členského štátu a právnickými osobami usadenými na území tohto členského štátu.31.  Úlohou príslušného orgánu PRS určeného Radou, Komisiou, agentúrou Únie alebo medzinárodnou organizáciou je riadiť a kontrolovať držbu a používanie prijímačov PRS príslušnými zástupcami týchto inštitúcií, agentúr a organizácií.32.  Odberateľ PRS môže určiť agentúru pre európsky GNSS, ktorá je prevádzkovateľom bezpečnostného strediska uvedeného v článku 16 písm. a) bode ii) nariadenia (ES) č. 683/2008 (ďalej len „bezpečnostné stredisko“) ako príslušný orgán PRS.33.  Držitelia a používatelia prijímačov PRS sú svojím príslušným orgánom PRS, od ktorého závisia, zoskupení do kategórií používateľov. Príslušný orgán PRS určí pre každú kategóriu používateľov práva prístupu k PRS.34.  Príslušné orgány PRS spĺňajú minimálne spoločné normy riadenia a kontroly držiteľov, používateľov a výrobcov prijímačov PRS. Tieto minimálne spoločné normy sú uvedené v prílohe. Komisia môže prostredníctvom delegovaných aktov v súlade s článkami 12, 13 a 14 čiastočne alebo úplne zmeniť a doplniť túto prílohu, aby zohľadnila vývoj programu, najmä po technickej stránke a vývoj potrieb v oblasti bezpečnosti.35.  Komisia za pomoci členských štátov a agentúry pre európsky GNSS zabezpečí, aby príslušné orgány PRS dodržiavali minimálne spoločné normy, najmä vykonaním auditov alebo inšpekcií.36.  V prípade, že príslušný orgán PRS nedodržiava minimálne spoločné normy, môže Komisia požadovať, aby tento orgán používal technické prostriedky agentúry pre európsky GNSS.Článok 7Úloha bezpečnostného strediskaBezpečnostné stredisko zabezpečuje technické rozhranie medzi príslušnými orgánmi PRS, Radou jednajúcou v zmysle jednotnej akcie 2004/552/SZBP a kontrolnými strediskami. Informuje Komisiu o všetkých udalostiach, ktoré by mohli ovplyvniť dobré fungovanie PRS.Článok 8Výroba a bezpečnosť prijímačov a bezpečnostných modulov37.  Každý členský štát, ktorý používa PRS, môže buď sám zabezpečiť alebo poveriť podniky so sídlom na území členského štátu, ktorý používa PRS, výrobou prijímačov PRS a príslušných bezpečnostných modulov. Rada alebo Komisia môžu poveriť členský štát, ktorý používa PRS, alebo podniky so sídlom na území členského štátu, ktorý používa PRS, výrobou prijímačov PRS a príslušných bezpečnostných modulov.38.  Subjekty uvedené v prvom odseku, ktoré sú poverené výrobou prijímačov PRS a príslušných bezpečnostných modulov, môžu vyrábať tieto zariadenia až potom, ako boli na tento účel riadne oprávnené akreditačným orgánom pre bezpečnosť európskych satelitných navigačných systémov zriadeným v rámci agentúry pre európsky GNSS. Oprávnenie na výrobu zariadenia majú obmedzenú platnosť a sú obnoviteľné.39.  Subjekty uvedené v prvom odseku, ktoré sú poverené výrobou prijímačov PRS a príslušných bezpečnostných modulov, dodržiavajú pravidlá stanovené akreditačným orgánom pre bezpečnosť európskych satelitných navigačných systémov zriadeným v rámci agentúry pre európsky GNSS, ktoré zahŕňajú najmä zásadu dvojitého hodnotenia bezpečnostných modulov, a zároveň minimálne spoločné normy uvedené v článku 6 ods. 6, pokiaľ sa týkajú ich činnosti.40.  V rámci svojich právomocí zabezpečia príslušné orgány PRS riadne dodržiavanie pravidiel a noriem uvedených v odseku 3.41.  Akreditačný orgán pre bezpečnosť európskych satelitných navigačných systémov môže kedykoľvek subjektu uvedenému v odseku 1 odobrať povolenie, ktoré mu udelil na výrobu prijímačov PRS a príslušných bezpečnostných modulov, ak sa zdá, že nie sú dodržané opatrenia stanovené v odseku 3.Článok 9Kontrola vývozuVývoz zariadenia alebo technológií spojených s používaním PRS mimo Únie, či už sa tieto zariadenia alebo technológie nachádzajú alebo nenachádzajú v zozname v prílohe I k nariadeniu Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím[10], sa povoľuje iba v rámci dohôd uvedených v článku 2 ods. 7 alebo v rámci podmienok umiestnenia a fungovania referenčných staníc uvedených v článku 10.Článok 10Referenčné stanice vybavené zariadením PRSTretia krajina, na území ktorej je umiestnená referenčná stanica vybavená zariadením PRS a ktorá patrí do systému zriadeného v rámci programu Galileo, sa nepovažuje iba na základe tejto skutočnosti za odberateľa PRS. Komisia s touto treťou krajinou stanoví podmienky umiestnenia a fungovania referenčnej stanice vybavenej zariadením PRS.Článok 11Uplatňovanie jednotnej akcie 2004/552/SZBPVo všetkých prípadoch, kde by uplatňovanie tohto rozhodnutia mohlo ohroziť bezpečnosť Únie alebo jej členských štátov, sa uplatňujú postupy stanovené jednotnou akciou 2004/552/SZBP.Článok 12Vykonávanie delegovania právomocí42.  Komisia je splnomocnená prijímať delegované akty uvedené v článkoch 4 a 6 na neurčitý čas.43.  Komisia delegovaný akt ihneď po prijatí oznámi súčasne Európskemu parlamentu a Rade.44.  Právomoc prijímať delegované akty je udelená Komisii podľa podmienok stanovených v článkoch 13 a 14.Článok 13Zrušenie delegovania právomocí45.  Delegovanie právomocí uvedené v článku 12 môže Európsky parlament alebo Rada kedykoľvek odvolať.46.  Inštitúcia, ktorá začala vnútorný postup rozhodovania o zrušení delegovania právomocí, sa snaží informovať druhú inštitúciu a Komisiu v primeranej lehote pred prijatím konečného rozhodnutia o delegovaných právomociach, ktoré môžu podliehať zrušeniu, a o možných dôvodoch tohto zrušenia.47.  Rozhodnutím o odvolaní sa ukončuje delegovanie právomocí uvedených v danom rozhodnutí. Účinnosť nadobúda okamžite alebo k neskoršiemu dátumu, ktorý sa v ňom spresní. Neovplyvňuje platnosť už účinných delegovaných aktov. Toto rozhodnutie sa uverejní v Úradnom vestníku Európskej únie.Článok 14Námietky voči delegovaným aktom48.  Európsky parlament a Rada môžu namietať proti delegovanému aktu v lehote dvoch mesiacov odo dňa oznámenia. Z iniciatívy Európskeho parlamentu alebo Rady sa táto lehota predlžuje o jeden mesiac.49.  Ak do uplynutia tejto lehoty Európsky parlament ani Rada nevyjadria námietky proti delegovanému aktu, akt sa uverejní v Úradnom vestníku Európskej únie a nadobudne účinnosť v deň, ktorý je v ňom uvedený. Delegovaný akt môže byť uverejnený v Úradnom vestníku Európskej únie a nadobudnúť účinnosť pred uplynutím tejto lehoty, ak Európsky parlament a Rada informovali Komisiu o svojom zámere nevzniesť námietky.50.  Ak Európsky parlament alebo Rada namieta proti delegovanému aktu, akt nenadobudne účinnosť. Inštitúcia, ktorá vyjadrí námietky, uvedie dôvody námietok proti delegovanému aktu.Článok 15Nadobudnutie účinnostiToto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie .Článok 16AdresátiToto rozhodnutie je určené členským štátom.V Bruseli [...]Za Európsky parlament Za Radupredseda predsedaPrílohaMinimálne spoločné normy, ktoré spĺňajú príslušné orgány PRS zodpovedné za riadenie a kontrolu držiteľov, používateľov a výrobcov prijímačov PRS.51.  Každý príslušný orgán PRS má prevádzkovú štruktúru tzv. platformu kontaktného bodu (POCP), ktorá je trvalo spojená s bezpečnostným strediskom.52.  Každý príslušný orgán PRS vykonáva v oblasti svojej právomoci tieto úlohy:53.  riadenie používateľov PRS, ktoré pokrýva najmä všetky technické a prevádzkové aspekty, konkrétne záznamy o bezpečnostných moduloch prijímačov PRS,54.  riadenie šifrovacích kľúčov, najmä ich objednávanie a dodávku,55.  sledovanie a riadenie elektromagnetických interferencií ovplyvňujúcich službu PRS,56.  riadenie všetkých udalostí ovplyvňujúcich bezpečnosť PRS,57.  hlasové výmeny a šifrované údaje, najmä s používateľmi a bezpečnostným strediskom,58.  riadenie rozhrania s používateľmi PRS.59.  Každý príslušný orgán PRS vypracuje podrobné prevádzkové predpisy, ktorými sa umožní riadne uplatňovanie tohto rozhodnutia, najmä pokiaľ ide o rôzne kategórie používateľov.60.  Každý príslušný orgán PRS má k dispozícii prostriedky umožňujúce zistiť, lokalizovať, zmierniť alebo neutralizovať elektromagnetickú interferenciu, najmä z rušenia alebo prekrývania, ktoré by sa mohli považovať za hrozbu pre systém alebo jeho služby.61.  Každý príslušný orgán PRS neustále informuje bezpečnostné stredisko o kategóriách používateľov, ktoré patria do jeho právomoci, ako aj o moduloch bezpečnosti spojených s každou kategóriou.62.  V prípade neúmyselného incidentu, ktorý ovplyvňuje bezpečnosť PRS, ako napríklad krádež alebo strata základného prijímača, použije príslušný orgán PRS prostriedky umožňujúce zistiť a napraviť takýto incident a oznámi to bezpečnostnému stredisku.63.  Príslušné orgány PRS uskutočnia hodnotenie rizík spojených s plnením svojich úloh a prijmú príslušné nápravné a preventívne opatrenia.64.  Pokiaľ ide o výrobu prijímačov PRS alebo bezpečnostných modulov, príslušné orgány PRS vychádzajú z technických podmienok a postupov, ktoré sú podrobne uvedené v týchto dokumentoch:65.  bezpečnostné požiadavky prijímača PRS (SSRS-PRS),66.  bezpečnostné požiadavky prepojenia prijímačov PRS (SSIRS-PRS),67.  koncepcia prevádzky prijímačov PRS (Conops-PRS),68.  prevádzkové postupy využívania zabezpečených prijímačov PRS (Secops-PRS),69.  profil ochrany bezpečnostného modulu PRS (PP-PRS-SM).70.  Príslušný orgán PRS nemôže meniť softvér alebo elektronické okruhy bezpečnostného modulu bez predchádzajúceho súhlasu bezpečnostného strediska.[1] Ú. v. EÚ L 196, 24.7.2008, s. 1. Nariadenie Európskeho parlamentu a Rady (ES) č. 683/2008 z 9. júla 2008 o pokračovaní v implementácii európskych programov satelitnej navigácie (EGNOS a Galileo).[2] Ú. v. EÚ L 246, 20.7.2004, s. 30. Jednotná akcia Rady 2004/552/SZBP z 12. júla 2004 o aspektoch fungovania Európskeho satelitného rádionavigačného systému, ktorý má vplyv na bezpečnosť Európskej únie.[3] Ú. v. EÚ L 138, 21.5.2002, s. 1. Nariadenie Rady (ES) č. 876/2002 z 21. mája 2002, ktorým sa zakladá spoločný podnik Galileo.[4] Ú. v. EÚ L 101, 21.4.2009, s. 22. Rozhodnutie Komisie z 20. apríla 2009, ktorým sa zriaďuje skupina expertov pre bezpečnosť európskych systémov GNSS.[5] Ú. v. EÚ C [...], [...], s. [...].[6] Ú. v. EÚ C [...], [...], s. [...].[7] Ú. v. EÚ L 196, 24.7.2008, s. 1.[8] Ú. v. EÚ L 246, 20.7.2004, s. 30.[9] Ú. v EÚ L xxx, xx.xx.2010, s. xx.[10] Ú. v. EÚ L 134, 29.5.2009, s. 1.


Dôležité právne oznámenie

|

52008PC0754

Návrh rozhodnutie Rady ktorým sa v súlade so smernicou Európskeho parlamentu a Rady 2001/18/ES uvádza na trh klinček (Dianthus caryophyllus L., línie 123.8.12) s geneticky modifikovanou farbou kvetu  /* KOM/2008/0754 v konečnom znení */

		SKBrusel, 18.11.2008KOM(2008) 754 v konečnom zneníNávrhROZHODNUTIE RADYktorým sa v súlade so smernicou Európskeho parlamentu a Rady 2001/18/ES uvádza na trh klinček (Dianthus caryophyllus L., línie 123.8.12) s geneticky modifikovanou farbou kvetu(predložená Komisiou)DÔVODOVÁ SPRÁVA1 Podľa článku 13 smernice 2001/18/ES v októbri 2006 prijali holandské orgány oznámenie od Florigene Ltd, Melbourne, Austrália o umiestnení na trh geneticky modifikovaného klinčeka (Dianthus caryophyllus L., línie 123.8.12).2. Oznámenie sa vzťahuje na dovoz, distribúciu a maloobchodný predaj klinčeka Dianthus caryophyllus L., línie 123.8.12, ako v prípade iných klinčekov.3. V súlade s postupom uvedeným v článku 14 smernice 2001/18/ES príslušný holandský orgán vypracoval hodnotiacu správu, v ktorej reagoval na oznámenie tým spôsobom, že geneticky modifikovaný klinček (Dianthus caryophyllus L., línie 123.8.12) by sa mal uviesť na trh, čím by sa umožnil jeho dovoz, distribúcia a maloobchodný predaj, ako v prípade iných klinčekov.4. Komisia preposlala hodnotiacu správu všetkým členským štátom a niektoré z nich vzniesli a trvali na námietkach proti uvedeniu týchto výrobkov na trh vzhľadom na plán monitorovania, alergénnosť a toxicitu a identifikáciu výrobku5. Na základe týchto námietok sa uskutočnili konzultácie s Európskym úradom pre bezpečnosť potravín (EÚBP) a tento predložil svoje stanovisko v marci 2008 so záverom, že na základe všetkých poskytnutých údajov nie je pravdepodobné, že by rezané kvety geneticky modifikovaného klinčeka (Dianthus caryophyllus L., línie 123.8.12) mali nepriaznivý účinok na zdravie ľudí a zvierat alebo na životné prostredie pri ich navrhovanom využívaní na dekoratívne účely. EÚBP tiež zistil, že rozsah plánu monitorovania predloženého držiteľom súhlasu je v súlade so zamýšľaným použitím klinčeka.6. Na základe toho musí Komisia v súlade s článkom 18 smernice 2001/18/ES prijať rozhodnutie v súlade s postupom podľa článku 30 ods. 2 tejto smernice, na ktoré sa uplatňujú články 5 a 7 rozhodnutia 1999/468/ES so zreteľom na ustanovenia jeho článku 8.7. V súlade s článkom 5 ods. 2 rozhodnutia 1999/468/ES bol návrh opatrení, ktoré sa majú prijať, predložený výboru zriadenému na základe článku 30 smernice 2001/18/ES, ktorý k nim mal zaujať stanovisko.8. Konzultácie s výborom sa uskutočnili 15. septembra 2008, ale výbor stanovisko neposkytol, na základe čoho musí Komisia v súlade s článkom 5 ods. 4 rozhodnutia 1999/468/ES bezodkladne predložiť Rade návrh týkajúci sa opatrení, ktoré sa majú prijať a informovať Európsky parlament. Európsky parlament môže uznať za vhodné zaujať stanovisko v súlade s článkom 8 uvedeného rozhodnutia.9. V článku 5 ods. 6 rozhodnutia 1999/468/ES sa ustanovuje, že Rada môže, ak je to vhodné vzhľadom na takéto stanovisko, rozhodnúť v súlade s článkom 30 ods. 2 smernice 2001/18/ES kvalifikovanou väčšinou do troch mesiacov. Ak v lehote troch mesiacov vysloví Rada kvalifikovanou väčšinou nesúhlas s návrhom, Komisia ho prehodnotí; V prípade, že do uplynutia tejto lehoty Rada ani neprijme navrhovaný vykonávací akt, ani ho neodmietne, navrhnutý vykonávací akt prijíma Komisia.NávrhROZHODNUTIE RADYktorým sa v súlade so smernicou Európskeho parlamentu a Rady 2001/18/ES uvádza na trh klinček (Dianthus caryophyllus L., línie 123.8.12) s geneticky modifikovanou farbou kvetu(Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS [1], a najmä na jej prvý pododsek článku 18 ods. 1,po porade s Európskym úradom pre bezpečnosť potravín,keďže:1. Podľa smernice 2001/18/ES, uvedenie na trh výrobku, ktorý obsahuje geneticky modifikovaný organizmus alebo kombináciu geneticky modifikovaných organizmov, alebo pozostáva z takéhoto organizmu alebo kombinácie takýchto organizmov, podlieha písomnému súhlasu, ktorý udeľuje príslušný úrad členského štátu, ktorý dostal oznámenie, že je možné tento výrobok uviesť na trh v súlade s konaním stanoveným v smernici.2. V septembri 2007 spoločnosť Florigene Ltd, Melbourne, Austrália, predložila príslušnému orgánu Holandska oznámenie o uvedení geneticky modifikovaného klinčeka (Dianthus caryophyllus L., línie 123.8.12) na trh.3. Oznámenie sa vzťahuje na dovoz, distribúciu a maloobchodný predaj klinčeka Dianthus caryophyllus L., línie 123.8.12, ako v prípade iných klinčekov.4. V súlade s postupom ustanoveným v článku 14 smernice 2001/18/ES príslušný holandský orgán pripravil hodnotiacu správu, ktorú predložil Komisii a príslušným orgánom ostatných členských štátov. V hodnotiacej správe sa dospelo k záveru, že sa nenašli dôvody, prečo by sa nemal udeliť súhlas s uvedením rezaných kvetov geneticky modifikovaného klinčeka (Dianthus caryophyllus L., línie 123.8.12) určeného na dekoratívne účely na trh, ak budú splnené osobitné podmienky.5. Príslušné orgány ostatných členských štátov vzniesli námietky proti uvedeniu výrobku na trh.6. V stanovisku, ktoré prijal Európsky úrad pre bezpečnosť potravín (ďalej len EÚBP) [2] 12. marca 2008 (uverejnené 26. marca 2008), sa uvádza, že na základe všetkých poskytnutých údajov nie je pravdepodobné, že by rezané kvety geneticky modifikovaného klinčeka (Dianthus caryophyllus L., línie 123.8.12) mali nepriaznivý účinok na zdravie ľudí a zvierat alebo na životné prostredie v súvislosti s ich navrhovaným použitím na dekoratívne účely. EÚBP tiež zistil, že rozsah plánu monitorovania, ktorý oznamovateľ predložil je v súlade so zamýšľaným použitím klinčeka.7. Po preskúmaní úplného oznámenia, dodatočných informáciách od oznamovateľa, špecifických výhrad členských štátov ako aj stanoviska úradu EÚBP sa zistilo, že nie je dôvod obávať sa, že by uvedenie rezaných kvetov geneticky modifikovaného klinčeka (Dianthus caryophyllus L., línie 123.8.12) na trh malo nepriaznivý účinok na zdravie ľudí alebo zvierat alebo na životné prostredie v súvislosti s ich navrhovaným použitím na dekoratívne účely.8. Geneticky modifikovanému klinčeku (Dianthus caryophyllus L., línie 123.8.12) bol na účely nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES [3] a na účely nariadenia Komisie (ES) č. 65/2004 zo 14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy [4], pridelený jedinečný identifikačný znak.9. V zmysle stanoviska Európskeho úradu pre bezpečnosť potravín na zamýšľané použitie nie je potrebné vytvoriť osobitné podmienky, pokiaľ ide o zaobchádzanie s výrobkom, jeho balenie, či ochranu jednotlivých ekosystémov, životného prostredia alebo zemepisných oblastí.10. Navrhovaný text by mal buď na etikete, alebo v sprievodnom letáčiku informovať prevádzkovateľov a konečných užívateľov, že rezané kvety Dianthus caryophyllus L., línie 123.8.12 nemožno použiť na účely konzumácie pre ľudí či zvieratá ani na pestovanie.11. Detekčná metóda, ako sa vyžaduje v prílohe III B.D 12 smernice 2001/18/ES, bola overená, preskúšaná a uznaná v januári 2008 a potvrdená v referenčnom laboratóriu Spoločenstva pre Dianthus caryophyllus L., línie 123.8.12 zriadenom v zmysle nariadenia (ES) č. 1829/2003 [5].12. Opatrenia ustanovené v tomto rozhodnutí sú v súlade so stanoviskom výboru zriadeného podľa článku 30 ods. 1 smernice 2001/18/ES,PRIJALA TOTO ROZHODNUTIE:Článok 1SúhlasPríslušný orgán Holandska udelí v súlade s týmto rozhodnutím písomný súhlas s uvedením výrobku, ktorý je podľa oznámenia spoločnosti Florigene Ltd, Melbourne, Austrália (zn. C/NL/06/01) špecifikovaný v článku 2, na trh.V súhlase sa v súlade s článkom 19 ods. 3 smernice 2001/18/ES jednoznačne stanovia podmienky, ktorým súhlas podlieha a ktoré sú vymenované v článkoch 3 a 4.Článok 2Výrobok1. Geneticky modifikované organizmy, ktoré sa majú uviesť na trh ako výrobok, ďalej už len „výrobok“, sú rezané kvety klinčeka (Dianthus caryophyllus L.) s modifikovanou farbou kvetu, získané z bunkovej kultúry Dianthus caryophyllus L., transformované baktériou Agrobacterium tumefaciens, kmeňom AGL0, za použitia vektora pCGP1991, čím vznikla línia 123.8.12.Výrobok obsahuje tieto DNA v troch kazetách:a) Kazeta 1Gén dfr petúnie z petúnia X hybrida kódujúci dihydroflavonol 4-reduktázu (DFR), kľúčový enzým v biosyntéze antokyánu. Gén dfr je ovládaný vlastným promótorom a terminátorom.b) Kazeta 2Promótor z génu papuľky väčšej kódujúci chalkón syntázu, flavonoid 3'5' hydroxylázu (F3'5'H) petúnie z cDNA, kľúčový enzým v biosyntéze antokyánu, terminátor z génu petúnie kódujúci fosfolipidový transferový proteín homológ.Výsledkom súbežnej expresie oboch dfr a f3’5’h génov v klinčeku je syntéza modifikovaného flavonoidu v kvetoch a následné vytvorenie modrého pigmentu delfinidínu.c) Kazeta 3Promótor 35S mozaikového vírusu karfiolu, neprepisovanej oblasti z cDNA korešpondujúcej s génom petúnie kódujúcim chlorofyl a/b viažuci proteín 5, gén SuRB (als) kódujúci mutovaný proteín acetolaktát syntázy (ALS), ktorý zabezpečuje toleranciu voči sulfonylurei, odvodený z Nicotiana tabacum vrátane svojho terminátora.Tento gén sa použil pri selekcii in vitro.2. Písomný súhlas sa vzťahuje na potomstvo získané vegetatívnou reprodukciou geneticky modifikovaného klinčeka (Dianthus caryophyllus L., línie 123.8.12).Článok 3Podmienky uvedenia na trhVýrobok sa môže využívať len na okrasné účely a jeho pestovanie nie je povolené. Tento výrobok sa môže umiestňovať na trhu len za nasledovných podmienok:a) obdobie platnosti súhlasu je 10 rokov od dátumu jeho vystavenia;b) jedinečný identifikačný znak výrobku je FLO-4Ø689-6;c) bez toho, aby boli dotknuté ustanovenia článku 25 smernice 2001/18/ES, metodológia na detekciu a identifikáciu výrobku vrátane experimentálnych údajov preukazujúcich špecifikáciu metodológie, ako je overenie referenčným laboratóriom Spoločenstva je zverejnené na stránke http://gmo-crl.jrc.ec.europa.eu .d) bez toho, aby bol dotknutý článok 25 smernice 2001/18/ES, držiteľ súhlasu poskytne príslušným úradom a inšpekčným útvarom členských štátov, ako aj kontrolným laboratóriám Spoločenstva kedykoľvek na požiadanie pozitívne a negatívne kontrolné vzorky výrobku alebo jeho genetického materiálu, alebo referenčných materiálov;e) buď na etikete výrobku, alebo v sprievodnej dokumentácii sa nachádza text so slovami „Tento výrobok je geneticky modifikovaný klinček“ a text „nie je určený na konzumáciu pre ľudí či zvieratá ani na pestovanie“.Článok 4Monitorovanie1. Počas obdobia platnosti súhlasu držiteľ súhlasu zabezpečí, že sa zaviedol a vykonáva sa plán monitorovania, ktorý sa nachádza v oznámení a je všeobecným dozorným plánom, ako kontrolovať akékoľvek nepriaznivé vplyvy na zdravie ľudí a zvierat alebo na životné prostredie objavujúce sa pri zaobchádzaní s výrobkom, uvedeným v článku 2 ods. 1 alebo pri jeho používaní.2. Držiteľ súhlasu priamo informuje prevádzkovateľov a užívateľov o bezpečnosti a všeobecných vlastnostiach výrobku a o podmienkach monitorovania vrátane primeraných riadiacich opatrení, ktoré sa majú prijať v prípade náhodného vypestovania.3. Držiteľ súhlasu podáva Komisii a príslušným orgánom členských štátov výročné správy o výsledkoch všetkých monitorovacích aktivít. Prvú výročnú správu predloží jeden rok od konečného schválenia.4. Bez toho, aby boli dotknuté ustanovenia článku 20 smernice 2001/18/ES, držiteľ súhlasu v prípade potreby a po dohode s Komisiou a s príslušným orgánom členského štátu, ktorý dostal pôvodné oznámenie, a/alebo príslušný orgán členského štátu, ktorý dostal pôvodné oznámenie, po dohode s Komisiou revidujú oznámený plán monitorovania podľa výsledkov monitorovacej činnosti. Návrhy revidovaného monitorovacieho plánu sa predložia príslušným úradom členských štátov.5. Držiteľ oprávnenia musí Komisii a príslušným úradom členských štátov dokázať, že:a) prostredníctvom existujúcich monitorovacích sietí (vrátane vnútroštátnych botanických prieskumných sietí a služieb na ochranu rastlín) uvedených v pláne monitorovania, ktorý sa nachádza v oznámení, sa zhromažďujú informácie súvisiace s monitorovaním výrobku ab) že sa dohodlo sprístupniť uvedené informácie z existujúcich monitorovacích sietí uvedené v písm. a) držiteľovi súhlasu pred dátumom predloženia správ o monitorovaní Komisii a príslušným orgánom členských štátov v súlade s odsekom 3.Článok 5AdresátToto rozhodnutie je určené Holandskému kráľovstvu.V Bruseli [...]Za RaduPredseda[1] Ú. v. ES L 106, 17.4.2001, s. 1. Smernica naposledy zmenená a doplnená nariadením (ES) č. 1830/2003 (Ú. v. EÚ L 268, 18.10.2003, s. 24).[2] Vestník EÚBP(2008) 662, 1-21 „Stanovisko vedeckej rady o geneticky modifikovanom organizme na žiadosť Komisie v súvislosti s oznámením od Florigene (zn. C/NL/06/01) o umiestnení na trh geneticky modifikovaného klinčeka Moonacqua 123.8.12 s modifikovanou farbou na dovoz rezaných kvetov na okrasné účely podľa časti C smernice 2001/18/ES.“[3] Ú. v. EÚ L 268, 18.10.2003, s. 24.[4] Ú. v. EÚ L 10, 16.1.2004, s. 5-10.[5] Ú. v. EÚ L 268, 18.10.2003, s. 1. Nariadenie zmenené a doplnené nariadením Komisie (ES) č. 1981/2006 (Ú. v. EÚ L 368, 23.12.2006, s. 99).--------------------------------------------------


               EURÓPSKA KOMISIA
            V Bruseli1. 6. 2017
            COM(2017) 263 final
            2017/0108(NLE)
            Návrh
            ROZHODNUTIE RADY,
            ktorým sa stanovuje zjednodušený postup na stanovenie pozícií Únie v Rade členov Medzinárodnej rady pre olivy

               DÔVODOVÁ SPRÁVA

               1.KONTEXT NÁVRHU

               Platnosť Medzinárodnej dohody o olivovom oleji a stolových olivách z roku 2005
                  1
               , ktorá uplynula 31. decembra 2014, bola predĺžená do 31. decembra 2015. Podľa jeho článku 47 ods. 3 zostala v platnosti až do nadobudnutia platnosti novej dohody.

               Rada 19. novembra 2013 poverila Komisiu, aby začala rokovania v mene Únie s cieľom uzavrieť novú medzinárodnú dohodu o olivovom oleji a stolových olivách.

               V rámci Konferencie Organizácie Spojených národov zvolanej na prerokovanie dohody nahrádzajúcej Medzinárodnú dohodu o olivovom oleji a stolových olivách z roku 2005, ktorá sa uskutočnila v Paláci národov v Ženeve 5. – 9. októbra 2015, zástupcovia 24 členských štátov Konferencie Organizácie Spojených národov o obchode a rozvoji (UNCTAD) a dvoch medzivládnych organizácií vypracovali znenie novej dohody.

               Znenie dohody, ktoré bolo prerokované na zasadnutí pracovnej skupiny pre komodity (PROBA) pri Rade, je v súlade so smernicami na rokovania, ktoré prijala Rada.

               V súlade s rozhodnutím Rady (EÚ) 2016/1892 z 10. októbra 2016
                  2
                bola Medzinárodná dohoda o olivovom oleji a stolových olivách z roku 2015 podpísaná v mene Únie 28. novembra 2016 v sídle Organizácie Spojených národov v New Yorku s výhradou jej uzavretia k neskoršiemu dátumu.

               Nová dohoda nadobudla platnosť na dočasnom základe 1. januára 2017 v súlade s jej článkom 31 ods. 2 a bola schválená rozhodnutím Rady [2017/…]
                  3
               .

               Podľa článku 218 ods. 9 Zmluvy o fungovaní Európskej únie platí, že pozícia, ktorá sa má v rámci orgánov vytvorených medzinárodnou dohodou prijať v mene Únie, keď sú tieto orgány vyzvané prijať akty s právnymi účinkami s výnimkou aktov dopĺňajúcich alebo meniacich ich inštitucionálny rámec, sa musí prijať rozhodnutím Rady na návrh Komisie.

               Dohodou sa zriaďuje rozhodovací orgán nazývaný „Rada členov“, ktorý vykonáva všetky právomoci a plní všetky funkcie potrebné na dosiahnutie cieľov danej dohody. S cieľom uľahčiť Rade členov prijímanie rozhodnutí a zabezpečiť efektívne fungovanie dohody by sa mali určiť všeobecné zásady, ktorými sa bude riadiť pozícia Únie, ako aj zjednodušený vnútorný postup na určenie pozície Únie v Rade členov, pokiaľ ide o určité rozhodnutia, ktoré majú právne účinky a nemenia inštitucionálny rámec dohody.

               2.NÁVRH

               Komisia preto navrhuje, aby Rada stanovila zjednodušený postup, ktorý umožní Komisii spresniť niektoré pozície, ktoré sa majú prijať v mene Únie v Rade členov, pokiaľ ide o určité rozhodnutia, ktoré majú právne účinky a nemenia inštitucionálny rámec dohody. Podmienky, ktoré treba splniť, a postup, ktorý má Komisia dodržiavať, sú stanovené v prílohe. Stanoviská Únie týkajúce sa rozhodnutí Rady členov, ktoré majú právne účinky a v prípade ktorých sa v prílohe nestanovuje uplatnenie zjednodušeného postupu, vypracuje Rada Európskej únie.

               3.VPLYV NA ROZPOČET

               Tento návrh zjednodušeného postupu nemá žiadny vplyv na rozpočet.

               2017/0108 (NLE)

               Návrh

               ROZHODNUTIE RADY,

               ktorým sa stanovuje zjednodušený postup na stanovenie pozícií Únie v Rade členov Medzinárodnej rady pre olivy

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Rada 19. novembra 2013 poverila Komisiu, aby začala rokovania v mene Únie s cieľom uzavrieť novú medzinárodnú dohodu o olivovom oleji a stolových olivách
                  4
               .

               (2)Znenie novej medzinárodnej dohody o olivovom oleji a stolových olivách prijali 9. októbra 2015 zástupcovia 24 členských štátov Konferencie Organizácie Spojených národov pre obchod a rozvoj (UNCTAD) a dvoch medzivládnych organizácií v rámci konferencie Organizácie Spojených národov pre rokovanie o dohode, ktorá má nahradiť Medzinárodnú dohodu o olivovom oleji a stolových olivách z roku 2005.

               (3)V súlade s rozhodnutím Rady (EÚ) 2016/1892 z 10. októbra 2016
                  5
                bola Medzinárodná dohoda o olivovom oleji a stolových olivách z roku 2015 (ďalej len „dohoda“) podpísaná v mene Únie 28. novembra 2016 v sídle Organizácie Spojených národov v New Yorku s výhradou jej uzavretia k neskoršiemu dátumu.

               (4)Dohoda nadobudla platnosť na dočasnom základe 1. januára 2017 v súlade s jej článkom 31 ods. 2 a bola schválená rozhodnutím Rady (EÚ) [2017/…]
                  6
               .

               (5)S cieľom uľahčiť Rade členov Medzinárodnej rady pre olivy (ďalej len „Rada členov“) prijímanie rozhodnutí a zabezpečiť efektívne fungovanie dohody by sa mali určiť všeobecné zásady, ktorými sa bude riadiť pozícia Únie, ako aj zjednodušený vnútorný postup na spresnenie pozície Únie v Rade členov, pokiaľ ide o určité rozhodnutia, ktoré majú právne účinky a nemenia inštitucionálny rámec dohody.

               (6)S cieľom využívať odborné znalosti členských štátov a zabezpečiť čo najväčší súlad medzi rozhodnutiami Rady členov a pravidlami Únie, ktoré sa budú prijímať delegovaným alebo vykonávacím aktom na základe rozhodnutí Rady členov, Komisii by v rámci zjednodušeného postupu mali pomáhať zástupcovia členských štátov, ktorí by mali byť informovaní od začiatku príprav o pozíciách, ktoré zamýšľa prijať v mene Únie. Pokiaľ ide o normy uplatniteľné v medzinárodnom obchode s olivovým olejom alebo so stolovými olivami a značku medzinárodnej záruky zabezpečujúcu dodržiavanie medzinárodných noriem Medzinárodnej rady pre olivy, malo by sa stanoviť, že ak počet členských štátov, ktorý zodpovedá blokujúcej menšine stanovenej v článku 238 ods. 3 písm. a) druhom pododseku zmluvy, nesúhlasí s plánovanou pozíciou Komisie, zjednodušený postup sa neuplatní. V takom prípade by Komisia mala predložiť návrh rozhodnutia Rade v súlade s článkom 218 ods. 9 zmluvy,

               PRIJALA TOTO ROZHODNUTIE:

               Článok 1

               Ak sa Rada členov zriadená dohodou vyzve, aby prijala rozhodnutia o otázkach uvedených v bodoch 2 a 3 časti A prílohy , pozícia Únie sa určí podľa všeobecných zásad uvedených v časti A prílohy a Komisia ju spresní v súlade s postupom a podmienkami uvedenými v časti B prílohy.

               Článok 2

               Toto rozhodnutie nadobúda účinnosť dňom jeho prijatia.

               Uplatňuje sa do 31. decembra 2026.

               V Bruseli

                     Za Radu

                     predseda

                     (1)
                  Ú. v. EÚ L 302, 19.11.2005, s. 47.

                     (2)
                  Rozhodnutie Rady (EÚ) 2016/1892 z 10. októbra 2016 o podpise v mene Európskej únie a predbežnom vykonávaní Medzinárodnej dohody o olivovom oleji a stolových olivách z roku 2015 (Ú. v. EÚ L 193, 28.10.2016, s. 2).

                     (3)
                  Rozhodnutie Rady […/2017] z […] o uzavretí Medzinárodnej dohody o olivovom oleji a stolových olivách z roku 2015 [Ú. v. EÚ….].

                     (4)
                  COM(2013) 646 final z 19. 9. 2013.

                     (5)
                  Rozhodnutie Rady (EÚ) 2016/1892 z 10. októbra 2016 o podpise v mene Európskej únie a predbežnom vykonávaní Medzinárodnej dohody o olivovom oleji a stolových olivách z roku 2015 (Ú. v. EÚ L 293, 28.10.2016, s. 2).

                     (6)
                  Rozhodnutie Rady (EÚ) […/2017] z […] o uzavretí Medzinárodnej dohody o olivovom oleji a stolových olivách z roku 2015 [Ú. v. EÚ….].

    ---documentbreak---

               EURÓPSKA KOMISIA
            V Bruseli1. 6. 2017
            COM(2017) 263 final
            PRÍLOHA
            k
            návrhu
            Rozhodnutia Rady, ktorým sa stanovuje zjednodušený postup na stanovenie pozícií Únie v Rade členov Medzinárodnej rady pre olivy

               PRÍLOHA

               A) Všeobecné zásady upravujúce pozíciu Únie o návrhoch rozhodnutí Rady členov uvedených v prvom článku.

               1.
                     Pokiaľ ide o návrhy rozhodnutí Rady členov uvedené v bodoch 2 a 3, pozícia Únie musí byť dobre sformulovaná, aby tieto rozhodnutia:

               a)
                     boli v záujme Únie;

               b)
                     slúžili na dosiahnutie cieľov, ktoré sleduje Únia v rámci svojej obchodnej politiky;

               c)
                     neboli v rozpore s právom Únie ani s medzinárodným právom, a najmä nie v rozpore s nariadením Európskeho parlamentu a Rady (EÚ) č. 1308/2013
                  1
               , a to bez toho, aby bola dotknutá právomoc Komisie prispôsobiť pravidlá Únie delegovaným alebo vykonávacím aktom rozhodnutiam, ktoré prijala Rada členov.

               2.
                     Ak sa návrhy rozhodnutí Rady členov týkajú otázok uvedených v bode 2.1, pozícia Únie je v súlade s bodom 2.2.

               2.1. Relevantné otázky:

               a)
                     stanovenie noriem pre kritériá kvality a čistoty olejov uplatniteľné na medzinárodný obchod členov v súlade s článkom 20 ods. 3 dohody;

               b)
                     používanie značky medzinárodnej záruky zabezpečujúcej dodržiavanie medzinárodných noriem Medzinárodnej rady pre olivy v súlade s článkom 21 dohody.

               2.2. Pozícia Únie:

               a)
                     jej cieľom je zlepšenie a zjednotenie vnútroštátnych právnych predpisov členov a medzinárodných pravidiel týkajúcich sa fyzikálno-chemických a organoleptických vlastností výrobkov z olív s ohľadom na záujmy výrobcov, obchodníkov a spotrebiteľov;

               b)
                     odráža technický vývoj a výskum v odvetví olivového oleja s cieľom zdokonaliť metódy chemickej analýzy a organoleptického hodnotenia;

               c)
                     prispieva k zlepšovaniu kvality výrobkov z olív;

               d)
                     zabraňuje vytváraniu prekážok, ktoré by bránili v inovácii;

               e)
                     slúži na sledovanie spoločných záujmov všetkých členov.

               3.
                     Ak sa návrhy rozhodnutí Rady členov týkajú otázok uvedených v bode 3.1, pozícia Únie je v súlade s bodom 3.2.

               3.1. Relevantné otázky:

               a)
                     prijatie alebo zmena pravidiel potrebných na fungovanie Medzinárodnej rady pre olivy, ako sa stanovuje v článku 7 ods. 1 písm. c) bodoch i), ii) a iii), v článku 13 ods. 4 a článku 21 dohody;

               b)
                     uplatňovanie postupov hlasovania a zastúpenia členov pri nezaplatení príspevkov, ako sa stanovuje v článku 10 ods. 5 dohody, ako aj prijatie akéhokoľvek rozhodnutia považovaného za nevyhnutné v dôsledku chýbajúcich platieb, ako sa stanovuje v článku 16 ods. 6 a 8 dohody;

               c)
                     urovnávanie sporov týkajúcich sa výkladu alebo uplatňovania dohody, ako sa stanovuje v článku 26 dohody;

               d)
                     definovanie podmienok spojených s pristúpením nového člena, ako sa stanovuje v článku 29 ods. 1 dohody.

               3.2. Pozícia Únie:

               a)
                     zohľadňuje globalizáciu trhu s olivami a výrobkami z nich a jej cieľom je posilňovanie organizácie a jej rozširovanie o nových členov, tak na strane ponuky, ako aj dopytu;

               b)
                     uprednostňuje medzinárodné činnosti, ktoré sa týkajú základných spoločných záujmov, ako je napríklad medzinárodná obchodná norma či spoločné inšpekčné metódy na zlepšenie a zabezpečenie kvality;

               c)
                     zachováva jasný rozhodovací proces, ktorý zodpovedá potrebám a cieľom organizácie vzhľadom na záujmy všetkých členov;

               d)
                     zabezpečuje neustále zlepšovanie organizačných aspektov;

               e)
                     prispieva k tvorbe štruktúry organizácie, ktorá podporuje dosahovanie cieľov tejto dohody;

               f)
                     zabezpečuje dôslednosť a účinnosť riadenia a rozpočtovej a finančnej kontroly, zaručuje ochranu finančných záujmov Únie i organizácie a zvyšuje transparentnosť vo finančnej oblasti.

               B) Zjednodušený vnútorný postup spresňovania pozície Únie v Rade členov.

               Pred tým, než Komisia začne obhajovať pozíciu Únie v rámci Rady členov Medzinárodnej rady pre olivy, túto pozíciu spresní a o takto spresnenej pozícii Únie v primeranej lehote informuje zástupcov členských štátov.

               Ak v prípade rozhodnutí uvedených v časti A bode 2 počet členských štátov, ktorý zodpovedá blokujúcej menšine stanovenej v článku 238 ods. 3 písm. a) druhom pododseku zmluvy, nesúhlasí so spresnenou pozíciou Komisie, Komisia v súlade s článkom 218 ods. 9 zmluvy predostrie Rade návrh rozhodnutia.

                     (1)
                  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).


               EURÓPSKA KOMISIA
            V Bruseli7. 4. 2016
            COM(2016) 185 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii (žiadosť Francúzska – EGF/2015/010 FR/MoryGlobal)

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Francúzsko podalo 19. novembra 2015 žiadosť EGF/2015/010 FR/MoryGlobal o finančný príspevok z fondu EGF v dôsledku prepúšťania
                  2
                v spoločnosti MoryGlobal SAS vo Francúzsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2015/010 FR/MoryGlobal

                        Členský štát

                        Francúzsko

                        Dotknutý(-é) región(-y) (úroveň NUTS
                           3
                         2)

                        K prepúšťaniu došlo v celom Francúzsku. Týkalo sa 54 pracovísk.

                        Dátum podania žiadosti

                        19. november 2015

                        Dátum potvrdenia prijatia žiadosti

                        1. december 2015

                        Dátum žiadosti o dodatočné informácie

                        3. december 2015

                        Termín na poskytnutie dodatočných informácií

                        14. január 2016

                        Termín na dokončenie posúdenia

                        7. apríl 2016

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        MoryGlobal SAS

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Rev. 2)
                           4

                        divízia 49 (Pozemná doprava a doprava potrubím)

                        divízia 52 (Skladové a pomocné činnosti v doprave)

                        Počet dcérskych spoločností, dodávateľov a nadväzujúcich výrobcov

                        0

                        Referenčné obdobie (štyri mesiace):

                        27. apríl 2015 – 27. august 2015

                        Počet prepustených pracovníkov počas referenčného obdobia (a)

                        2 093

                        Počet prepustených pracovníkov pred referenčným obdobím alebo po ňom (b)

                        39

                        Celkový počet (a + b)

                        2 132

                        Celkový počet oprávnených prijímateľov

                        2 132

                        Celkový počet dotknutých prijímateľov

                        2 132

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        8 528 000

                        Rozpočet na využívanie EGF
                           5
                         (v EUR)

                        50 000

                        Celkový rozpočet (v EUR)

                        8 578 000

                        Príspevok z EGF (60 %) (v EUR)

                        5 146 800

               POSÚDENIE ŽIADOSTI

               Postup

               4.Francúzsko podalo žiadosť EGF/2015/010 FR/MoryGlobal 19. novembra 2015, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti 1. decembra 2015, t. j. do dvoch týždňov od jej predloženia, a 3. decembra 2015 požiadala Francúzsko o dodatočné informácie. Tieto dodatočné informácie boli poskytnuté do šiestich týždňov. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 7. apríla 2016.

               Oprávnenosť žiadosti

               Príslušné podniky a prijímatelia

               5.Žiadosť sa týka 2 132 pracovníkov prepustených zo spoločnosti MoryGlobal SAS. Tento podnik pôsobil najmä v hospodárskom odvetví, ktoré je v rámci klasifikácie NACE Rev. 2 zaradené do divízie 49 (Pozemná doprava a doprava potrubím), ako aj divízie 52 (Skladové a pomocné činnosti v doprave). K prepúšťaniu v spoločnosti MoryGlobal SAS došlo na území celého kontinentálneho Francúzska. Lokality s najvyšším počtom prepustených pracovníkov sa nachádzajú v týchto regiónoch na úrovni NUTS 2:

                        Regióny na úrovni NUTS 2

                        Pracovníci

                        %

                        Centre (FR24)

                        336

                        16

                        Ile-de-France (FR10)

                        242

                        11

                        Rhône-Alpes (FR71)

                        199

                        9

                        Pays-de-la-Loire (FR51)

                        178

                        8

                        Lorraine (FR41)

                        146

                        7

                        Alsace (FR42)

                        140

                        7

               Kritériá zásahu

               6.Francúzsko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.

               7.Referenčné obdobie štyroch mesiacov trvalo od 27. apríla 2015 do 27. augusta 2015. Žiadosť sa týka 2 093 pracovníkov prepustených zo spoločnosti MoryGlobal.

               Stanovenie počtu prepustených pracovníkov a prípadov ukončenia činnosti

               8.Všetky prípady prepustenia počas referenčného obdobia boli započítané od dátumu individuálnej výpovede zo strany zamestnávateľa, ktorou pracovníka prepúšťa alebo vypovedá jeho zmluvu.

               Oprávnení prijímatelia

               9.Okrem už uvedených pracovníkov patrí medzi oprávnených prijímateľov aj ďalších 39 pracovníkov. Títo pracovníci boli prepustení po skončení referenčného obdobia a je možné preukázať jasnú príčinnú súvislosť s udalosťou, ktorá spustila prepúšťanie počas referenčného obdobia..

               10.Celkový počet oprávnených prijímateľov je 2 132.

               Súvislosť medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009

               11.Na účely preukázania súvislosti medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009, Francúzsko tvrdí, že spoločnosť MoryGlobal pôsobila v oblasti kuriérskych služieb, nákladnej dopravy a dodávky, skladovania a prenájmu súvisiaceho materiálu a poskytovala tieto služby vo Francúzsku i v zahraničí.

               12.V dôsledku celosvetovej finančnej a hospodárskej krízy klesla cestná nákladná doprava vozidlami s hmotnosťou viac ako 3,5 tony v období medzi rokmi 2007 a 2012 v EÚ o 13,7 % a vo Francúzsku o 21 % (Eurostat). Tento pokles odzrkadľoval všeobecný úpadok materiálnej výroby v Európe a sektor cestnej dopravy v Európe sa ešte stále nespamätal z výrazného zníženia svojej činnosti v roku 2009 v dôsledku hospodárskej krízy. V roku 2014 činnosť cestnej nákladnej dopravy zostávala na úrovni o vyše 10 % nižšej v porovnaní s obdobím pred krízou.

               13.Vzhľadom na zníženie objemu prepravy vypukla v odvetví cenová vojna, k tomu sa pridal rast rôznych nákladov (benzín, mzdy, materiál), čo viedlo v prípade tohto odvetvia vo Francúzsku od roku 2007 k postupnému zníženiu prevádzkových marží a k sérii strát.

               14.Potom nasledovala vlna konkurzov v sektore cestnej nákladnej dopravy, pričom Francúzska národná banka odhaduje, že sa počet konkurzov pri porovnaní roku 2013 s rokom 2007 zvyšoval ročne o 35 %.

               15.Do dnešného dňa boli v sektore pozemnej dopravy a dopravy potrubím podané tri žiadosti o príspevok z EGF: táto, EGF/2014/017 FR/Mory-Ducros
                  6
                a EGF/2011/001 AT/Nieder- und Oberoesterreich
                  7
               , pričom všetky boli predložené na základe celosvetovej finančnej a hospodárskej krízy.

               Udalosti, ktoré viedli k prepúšťaniu a ukončeniu činnosti

               16.Udalosti, ktoré viedli k tomuto prepúšťaniu, sú konkurz a ukončenie činnosti spoločnosti.

               17.Súčasné problémy spoločnosti MoryGlobal siahajú do rokov 2012/2013. V tom čase bol podnik známy ako spoločnosť Mory-Ducros. V novembri 2013 vyhlásila spoločnosť Mory-Ducros platobnú neschopnosť a vstúpila do likvidácie. Vzhľadom na nezáujem kupujúcich a na žiadosť francúzskych orgánov, spoločnosť Arcole Industrie, jeden z akcionárov spoločnosti Mory-Ducros, predložil ponuku na prevzatie Mory-Ducros v mene MoryGlobal, novej spoločnosti založenej na účely odkúpenia časti podnikov Mory-Ducros a opätovného zamestnania niektorých pracovníkov týchto podnikov (2 192 zo 4 911)
                  8
               .

               18.Od svojho vzniku spoločnosť MoryGlobal nepretržite čelila problémom, ako je neustále znižovanie trhu kuriérskych služieb spojené s poklesom objemu cestnej nákladnej dopravy od 3 % do 5 % v roku 2014, čo viedlo k trvalému tlaku na ceny a zložitému sociálnemu prostrediu. Tieto problémy viedli k strate 27,1 miliónov EUR v období od februára do septembra 2014 s ešte vyššou prognózou strát pre koniec roka 2014 (43 miliónov EUR) a nakoniec ku konkurzu a ukončeniu činnosti spoločnosti.

               19.Dňa 10. novembra 2014 obchodný súd v Bobigny začal postup na dosiahnutie urovnania sporu s veriteľmi zmierom. Koncom januára 2015 bola spoločnosť MoryGlobal v procese zastavenia platieb. Spoločnosť potrebovala sumu 8,5 milióna EUR v hotovosti a jej krátkodobý majetok nepostačoval na splnenie množstva krátkodobých záväzkov, hlavne voči subdodávateľom, bez ktorých činnosť spoločnosti už nebola možná. Preto 10. februára 2015 spoločnosť MoryGlobal podala vyhlásenie o zastavení platieb na obchodný súd v Bobigny, ktorý začal príslušné súdne konanie. Dňa 17. marca 2015 spoločnosť podala žiadosť o likvidáciu, keďže nebola schopná vyplácať mzdy v plnom rozsahu. Obchodný súd v Bobigny rozhodol o súdnej likvidácii s pokračovaním činnosti do 30. apríla 2015, na potreby postupu hromadného prepúšťania.

               20.Táto žiadosť je nadväzujúcou žiadosťou na podporu pracovníkov Mory-Ducros
                  9
               , ktorí prešli do spoločnosti MoryGlobal.

               Očakávané účinky prepúšťania na miestne, regionálne a celoštátne hospodárstvo a zamestnanosť

               21.K prepúšťaniu došlo v 22 departementoch v celom kontinentálnom Francúzsku. Prepúšťanie má výrazný nepriaznivý účinok na regionálne hospodárstvo najmä vzhľadom na to, že tieto územia sa stále snažia vyrovnať s nadbytočnými pracovníkmi prepustenými pred rokom zo spoločnosti Mory-Ducros. Stalo sa tak v období zvyšujúcej sa nezamestnanosti v kontinentálnom Francúzsku (v roku 2015 bola miera nezamestnanosti o 3 percentuálne body vyššia ako v roku 2008, keď hospodárska a finančná kríza začala). Okrem toho určité regióny majú vyššiu mieru nezamestnanosti, než je vnútroštátny priemer, napríklad Nord-Pas de Calais-Picardie (+2,5 percentuálnych bodov) a Provence-Alpes-Côte d’Azur (+1,5 percentuálnych bodov)
                  10
               .

               Dotknutí prijímatelia a navrhované opatrenia

               Dotknutí prijímatelia

               22.Očakáva sa, že všetci prepustení pracovníci (2 132) sa zúčastnia na opatreniach. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        1 740

                        (81,6 %)

                        ženy:

                        392

                        (18,4 %)

                        Štátna príslušnosť:

                        občania EÚ:

                        2 046

                        (96,0 %)

                        osoby, ktoré nie sú občanmi EÚ:

                        86

                        (4,0 %)

                        Veková skupina:

                        15 – 24 rokov:

                        2

                        (0,1 %)

                        25 – 29 rokov:

                        453

                        (21,2 %)

                        30 – 54 rokov:

                        1 268

                        (59,5 %)

                        55 – 64 rokov:

                        408

                        (19,1 %)

                        viac ako 64 rokov:

                        1

                        (0,0 %)

               Oprávnenosť navrhovaných opatrení

               23.Personalizované služby spolufinancované EGF, ktoré sa majú poskytnúť prepusteným pracovníkom, pozostávajú z poradenstva a usmernenia pre prepustených pracovníkov poskytovaných tímom odborných poradcov (Dispositif d’Accompagnement Renforce – DAR.).

               24.DAR dopĺňa sociálny plán a Contrat de Sécurisation Professionnelle (CSP). Sociálny plán financovaný spoločnosťou Mory-Global a AGS
                  11
               , mzdový garančný systém, poskytuje prepusteným pracovníkom širokú škálu opatrení vrátane odbornej prípravy, psychologickej podpory, príspevku na založenie podniku, príspevku na dochádzanie za prácou/cestovné výdavky a náklady na ubytovanie počas ich účasti na odbornej príprave alebo v súvislosti s hľadaním zamestnania, ako aj príspevky na hľadanie zamestnania. CSP ponúka rad aktívnych opatrení (v prvom rade odbornú prípravu) financovaných zo strany francúzskeho štátu a zameraných na to, aby pracovníkom pomohli opäť sa zamestnať.

               25.Úlohou troch vybraných zmluvných dodávateľov (BPI, Sodie a AFPA Transitions) je pomôcť prepusteným pracovníkom, usmerňovať ich a pomáhať im nájsť riešenia, ktoré by im umožnili zostať na pracovnom trhu a znovu začať na nových pracovných miestach. Rovnakí zmluvní dodávatelia poskytovali personalizované služby pracovníkom prepusteným zo spoločnosti Mory-Ducros v roku 2014.

               26.Na rozpočtové účely sa personalizované služby v DAR roztriedili do troch podskupín: kolektívne a individuálne informačné stretnutia, zmena pracovného miesta a pomoc pri prechode na nové pracovné miesta.

               27.Agentúry sú zmluvne zaviazané poskytovať každému účastníkovi a) personalizovaný kariérny rozvoj a b) dostatočný počet pracovných ponúk, musia c) im umožniť konzultácie so všeobecnými odborníkmi a/alebo odborníkmi špecializovanými na zakladanie podnikov, ktorí majú vynikajúce znalosti o trhu práce v regióne a sú k dispozícii a schopní reagovať.

               28.Agentúry budú zabezpečovať vzdelávacie semináre v oblasti všeobecných zručností (napríklad vypracovanie životopisu, príprava na pohovor, zručnosti pri hľadaní práce a zakladanie podnikov), vzdelávanie v oblasti používania internetu, veľtrhy práce a stretnutia so zamestnávateľmi alebo zástupcami sektorov a stretnutia s inštitúciami odbornej prípravy.

               29.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               30.Francúzsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančný príspevok z EGF nenahrádza žiadne z týchto opatrení.

               Odhadovaný rozpočet

               31.Odhadované celkové náklady sú 8 578 000 EUR, z čoho 8 528 000 EUR tvoria výdavky na personalizované služby a 50 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               32.Celková výška finančného príspevku požadovaného z EGF je 5 146 800 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)

                        Odhadované celkové náklady

                        (v EUR)

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Kolektívne a individuálne informačné stretnutia (Information collective e individuelle des salariés)

                        2 132

                        800

                        1 705 600

                        Zmena pracovného miesta: registrácia, posudzovanie zručností, odborný projekt (Transition professionnelle: adhésion, bilan, project)

                        2 132

                        1 800

                        3 837 600

                        Pomoc pri prechode na nové pracovné miesta (Phase accompagnement et reclassement)

                        2 132

                        1 400

                        2 984 800

                        Medzisúčet (a):

                        Percentuálny podiel balíka personalizovaných služieb:

                        –

                        8 528 000

                        (100 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Medzisúčet (b):

                        Percentuálny podiel balíka personalizovaných služieb:

                        –

                        0

                        (0,00 %)

                        Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        0

                        3. Informovanie a propagácia

                        –

                        0

                        4. Kontrola a podávanie správ

                        –

                        50 000

                        Medzisúčet (c):

                        Percentuálny podiel celkových nákladov:

                        –

                        50 000

                        (0,58 %)

                        Celkové náklady (a + b + c):

                        –

                        8 578 000

                        Príspevok z EGF (60 % celkových nákladov)

                        –

                        5 146 800

               33.V predchádzajúcej tabuľke nie sú žiadne náklady identifikované ako opatrenia podľa článku 7 ods. 1 písm. b) nariadenia o EGF (t. j. opatrenia, ktorých náklady nesmú prekročiť 35 % celkových nákladov na koordinovaný balík personalizovaných služieb).

               Obdobie oprávnenosti výdavkov

               34.Francúzsko začalo poskytovať personalizované služby dotknutým prijímateľom 23. apríla 2015. Výdavky na opatrenia budú teda oprávnené na získanie finančného príspevku z EGF od 23. apríla 2015 do 19. novembra 2017.

               35.Francúzsku začali vznikať administratívne výdavky na využívanie EGF 1. septembra 2015. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú oprávnené na finančný príspevok z EGF od 1. septembra 2015 do 19. mája 2018.

               Komplementarita s opatreniami financovanými z vnútroštátnych prostriedkov alebo prostriedkov Únie

               36.Zdrojom vnútroštátneho predbežného financovania alebo spolufinancovania je rozpočet Ministerstva práce, zamestnanosti, odbornej prípravy a sociálneho dialógu prostredníctvom rozpočtového riadka pre ekonomickú zmenu a rozvoj zamestnanosti.

               37.Francúzsko potvrdilo, že vyššie uvedené opatrenie, na ktoré sa vynakladajú finančné prostriedky z EGF, nebude financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               38.Francúzsko uviedlo, že koordinovaný balík personalizovaných služieb bol vypracovaný po konzultáciách so zástupcami dotknutých prijímateľov a so sociálnymi partnermi. Početné rokovania sa uskutočnili od 7. do 17. apríla 2015. Tieto rokovania sa týkali celého balíka opatrení, pričom jednu jeho časť predstavuje aspekt EGF (Dispositif d'Accompagnement Renforcé — DAS —)

               Systémy riadenia a kontroly

               39.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Francúzsko oznámilo Komisii, že finančný príspevok bude riadiť Délégation générale à l’emploi et à la formation professionnelle (DGEFP) ministerstva práce, zamestnanosti, odbornej prípravy a sociálneho dialógu, najmä jednotka Fonds national de l'emploi (DGEFP - FNE). Platby budú uhradené v rámci DGEFP jednotkou Affaires financières (DGEFP - MAFI). Certifikáciu vykoná the Agence de services et de paiement (ASP).

               Záväzky poskytnuté zo strany dotknutého členského štátu

               40.Francúzsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               41.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  12
               .

               42.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 5 146 800 EUR, čo predstavuje 60 % celkových nákladov na navrhované opatrenia.

               43.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada
                  13
               .

               Súvisiace akty

               44.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 5 146 800 EUR do príslušného rozpočtového riadka.

               45.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii
                  (žiadosť Francúzska – EGF/2015/010 FR/MoryGlobal)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  14
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  15
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  16
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Francúzsko podalo 19. novembra 2015 žiadosť EGF/2015/010 FR/MoryGlobal o finančný príspevok z fondu EGF v dôsledku prepúšťania v spoločnosti MoryGlobal SAS vo Francúzsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa vzhľadom na žiadosť predloženú Francúzskom mal mobilizovať EGF s cieľom poskytnúť finančný príspevok 5 146 800 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 5 146 800 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [the date of its adoption]
                  17*.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)
                  Ú. v. EÚ L 393, 30.12.2006, s. 1.

                     (5)
                  V súlade s článkom 7 ods. 4 nariadenia (EÚ) č. 1309/2013.

                     (6)
                  COM(2015) 68.

                     (7)
                  KOM(2011) 579.

                     (8)
                  Zdroj: Rozhodnutie obchodného súdu v Bobigny o súdnej likvidácii spoločnosti MoryGlobal (zápisnica č. 2015L01449).

                     (9)
                  Žiadosť EGF/2014/017 FR/Mory-Ducros (COM(2015) 68) na podporu pracovníkov prepustených zo spoločnosti Mory-Ducros v roku 2014.

                     (10)
                  Zdroj: Insee (

                     http://www.insee.fr/fr/themes/tableau.asp?reg_id=99&ref_id=TCRD_025

                  ).

                     (11)
                  AGS je Association pour la gestion du régime de Garantie des créances des Salariés.

                     (12)
                  Ú. v. EÚ L 347, 20.12.2013, s. 884.

                     (13)
                  Ú. v. EÚ C 373, 20.12.2013, s. 1.

                     (14)
                  Ú. v. EÚ L 347, 20.12.2013, s. 855.

                     (15)
                  Ú. v. EÚ C 373, 20.12.2013, s. 1.

                     (16)
                  Nariadenie Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (17)
                  Date to be inserted by the Parliament before the publication in OJ.